I perioden 2005–2008 tjenestegjorde KNM «Horten» hovedsakelig som boplattform og treningssenter for besetningen til de nye fregattene i Fridtjof Nansen-klassen. Hennes skjematiske oppbygning lignet den hos de nye fregattene, og fartøyet ble derfor ansett som godt egnet til oppgaven. Allerede i 2001 hadde hun fungert som treningsskip for mannskapet til KNM «Trondheim», etter at denne fregatten måtte legge til kai med ødelagte kjeler.